《卜算子·赶退日中鸟》
金朝·王哲

赶退日中鸟，捉取月中兔。便著晶光覆了身，金马住。方是重阳晶。交位显真功，换质成真趣。到此还知自在游，玉马去。走入云霞路。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。